# Digging Bill

### Izvor: Wikipedija

Digging Bill je fiktivni lik iz stripa Zagor.

Digging Bill je luckasti tragač za skrivenim i zakopanim blagom koje traži uz pomoć rijetkih dokumenata. Pravo mu je ime Benjamin Rodwell i Rockvall ali, kako sam kaže, toliko ga dugo ne koristi da je i sam zaboravio kako glasi te mu se čini da i nije njegovo.

Prvi put se susreće sa Zagorom kada traži blago pirata kapetana Kidda na Rhode Islandu. Pronašao je sanduk ali umjesto blaga u njemu su bili samo Kiddova odjeća i osobni predmeti.

Zatim je u blizini jezera Ontario tražio olupinu broda Plava zvijezda koji je prevozio plaće za američke vojnike u okolnim garnizonima. Brod su tijekom puta napali Indijanci i on se nasukao na greben nasred rijeke. Rijetki preživjeli su već ostarjeli kada su ih Digging Bill i njegovi pomoćnici oteli kako bi im ovi otkrili gdje se brod točno nalazi. Zagor je slijedio otmičare i Digging Bill i njegovi pomoćnici su zarobljeni i završili u zatvoru. No uz pomoć dvojice vojnika koji su odlučili dezertirat, Diging Bill je pobjegao iz zatvora i oni su pronašli brod duboko u indijanskom teritoriju. Zagor ih je slijedio i Indijanci su napali brod koji je zapaljen. Skladište baruta se također zapalilo i brod je eksplodirao i potonuo. Zagor, Chico i Digging Bill su bili jedini prživjeli i Zagor je pustio Billa da bježi.

Treći put su se susreli na otoku Hispaniola kada je Digging Bill lažnim novcem unajmio posadu broda Golden Baby i kapetana Fishlega za ekspediciju pronalaženja španjolskog galijuna Esmeralda koji je prevozio zlato Inka kojega su 250 godina ranije potopili pirati pod vodstvom kapetana Zmije. Fishlegova posada je pronašla potopljenu Esmeraldu i izvukla sanduk s blago ali tada su ih napali i zarobili pirati, potomci istih onih koji su potopili Esmeraldu, predvođeni kapetanom Zmijom, potomkom prvog kapetana Zmije. Na otoku koji je piratima služio kao utočište, Fishlegovi mornari su se uspjeli osoloboditi i između njih i pirata je izbla krvava borba te je dogovoreno da se sukob okonča borbom Zagora i piratskog kapetana. U borbi je Zagor pobjedio a ispostavilo se da je sanduk s blagom sadržavao samo gomilu kamenja. Golden Baby se vratila na Hispaniolu a Digging Bill je tada objavio da se povlači iz traganja za blagom. No to nije dugo potrajalo.

Dobavljeno iz "http://hr.wikipedia.org../../../d/i/g/Digging_Bill_3cce.html"

Kategorija: Likovi iz stripa Zagor

##### Views

- Članak
- Razgovor
- Trenutna inačica

##### Traži